కారు నుంచి రోడ్డుపై చెత్తపడేసిన వ్యక్తికి.. ఆ పిల్లాడు భలే బుద్ధి చెప్పాడు WATCH LIVE TV
పవన్‌లో నాకు ‘జార్జిరెడ్డి’ కనిపిస్తాడు.. అదే ఆవేశం, ఐడియాలజీ: నాగబాబు
సందీప్‌ మాధవ్‌, సత్యదేవ్‌ కీలక పాత్రల్లో నటించిన చిత్రం ‘జార్జిరెడ్డి’. విద్యార్థి సంఘ నాయకుడు జార్జిరెడ్డి జీవిత కథ ఆధారంగా తెరకెక్కించిన సినిమా ఇది. జీవన్‌రెడ్డి దర్శకత్వం వహించారు. ఈనెల 22న ఈ చిత్రం ప్రేక్షకుల ముందుకు వస్తోంది.
Samayam Telugu | Updated:
Nov 13, 2019, 06:16PM IST
‘జార్జిరెడ్డి’ గురించి నాగబాబు
హైదరాబాద్‌లోని ఉస్మానియా యూనివర్సిటీలో విప్లవాన్ని లేవదీసిన విద్యార్థి సంఘ నాయకుడు, పీడీఎస్‌యూ వ్యవస్థాపకుడు జార్జిరెడ్డి జీవిత కథ ఆధారంగా సినిమా వస్తోంది. ఆ సినిమా పేరు కూడా ‘జార్జిరెడ్డి’. సందీప్‌ మాధవ్‌, సత్యదేవ్‌ కీలక పాత్రల్లో నటించారు. జీవన్‌రెడ్డి దర్శకత్వం వహించారు. ఈనెల 22న ఈ చిత్రం ప్రేక్షకుల ముందుకు వస్తోంది. ఈనెల 15న నిర్వహించే ప్రీ రిలీజ్ ఈవెంట్‌కు పవర్ స్టార్ పవన్ కళ్యాణ్ ముఖ్య అతిథిగా విచ్చేస్తున్నారని ప్రకటించిన తరవాత ‘జార్జిరెడ్డి’ సినిమా గురించి ఎక్కువమందికి తెలిసింది.
ఇప్పటికే ఈ సినిమా ట్రైలర్ విడుదలైంది. ఈ ట్రైలర్‌ను చూసిన మెగా బ్రదర్ నాగబాబు ముగ్దుడైపోయారు. ఇది అసలు సిసలు బయోపిక్ అని అన్నారు. సినిమా కోసం ఆసక్తిగా ఎదురుచూస్తున్నానని చెప్పారు. ఈ మేరకు తన యూట్యూబ్ ఛానెల్‌లో ఒక వీడియోను అప్‌లోడ్ చేశారు. ఈ వీడియోలో జార్జిరెడ్డి గొప్పతనం గురించి చెప్పుకొచ్చారు. జార్జిరెడ్డి గురించి పద్దెనిమిది ఇరయ్యేళ్లుగా వింటున్నానని చెప్పారు. జార్జిరెడ్డి పాత్రను పవన్ కళ్యాణ్‌తో, ఆ తరవాత వరుణ్ తేజ్‌తో చేద్దామని అనుకున్నానని నాగబాబు వెల్లడించారు. కానీ, ఈ లోపల దర్శకుడు జీవన్ రెడ్డి తీసేశారని తెలిపారు.
Also Read:
అల్లు అర్జున్ తొందరపాటు.. చిల్డ్రన్స్ డే సర్‌ప్రైజ్ లీక్!
ట్రైలర్ చూసిన తర్వాత జార్జిరెడ్డి లాంటి పాత్రకు బాగా పేరున్న నటుడు అయితే అంతగా సరిపోడని తనకు అనిపించిందన్నారు. సాండీ (సందీప్‌ మాధవ్‌) గురించి ఇప్పటి వరకు పెద్దగా ఎవ్వరికీ తెలియదు కాబట్టి జార్జిరెడ్డి పాత్రకు చక్కగా సరిపోయాడని అన్నారు. జార్జిరెడ్డే చేస్తున్నాడా అన్నంతగా సూటయ్యాడని చెప్పారు. ‘‘జార్జిరెడ్డి ఒక లెజండరీ స్టూడెంట్‌. ఆంధ్ర, కేరళకు చెందిన భార్యభర్తలకు పుట్టిన వ్యక్తి జార్జిరెడ్డి. ఫిజిక్స్‌, మ్యాథమెటిక్స్‌లో ఆల్ ఇండియా లెవ్‌లో గోల్డ్‌ మెడలిస్ట్. ఆ రోజుల్లోనే ఇస్రోలో పెద్ద ఉద్యోగం వస్తే వదిలేశాడు. కేవలం విద్యార్థుల సమస్యల పరిష్కారం కోసం’’ అని నాగబాబు చెప్పుకొచ్చారు.
జార్జిరెడ్డి కేవలం ఇంటెలిజెంట్ మాత్రమే కాదని, బాక్సర్ కూడా అని నాగబాబు వెల్లడించారు. ‘‘రిలయ్ లైఫ్ బాక్సర్. అవసరమైతే 20 మందిని ఒక్కడే కొట్టగలడు. అనేక రకాల విద్యల్లో ప్రావీణ్యం ఉంది. తను అనుకుంటే అడవుల్లోకి వెళ్లి పోరాటం చేసేవాడు. కానీ, సమాజంలో ఉండి, సమస్యలపై పోరాడాడు. ఒక లెజండరీ స్టూడెంట్‌ గురించి అందరికీ తెలియాలనే నా ఛానల్‌ ద్వారా ఈ విషయాలను పంచుకుంటున్నా. ఇప్పుడున్న యువత ఆయన నుంచి ఎన్నో విషయాలు నేర్చుకోవచ్చు’’ అని నాగబాబు చెప్పారు.
Also Read: గల్లా ఫ్యామిలీ పక్కా ప్రణాళిక.. వాళ్లలా చేతులు కాల్చుకోరట!
జార్జిరెడ్డి ఒకవేళ ఇప్పుడు ఉండుంటే సీఎం, పీఎం అయ్యేవారని నాగబాబు అభిప్రాయపడ్డారు. అలాంటి వ్యక్తి గురించి చెబుతుంటే తన ఒళ్లు గగుర్పాటుకు గురవుతుందని అన్నారు. జార్జిరెడ్డి గురించి మాట్లాడినప్పుడల్లా తనకు తన తమ్ముడు పవన్ కళ్యాణ్ గుర్తొస్తుంటారని నాగబాబు చెప్పారు. జార్జిరెడ్డి వ్యక్తిత్వం, అగ్రెసివ్‌నెస్, ఎమోషన్స్ పవన్ కళ్యాణ్‌లో కనబడతాయన్నారు. అందుకే తన తమ్ముడంటే తనకు ఎంతో ఇష్టమన్నారు. పవన్ కళ్యాణ్ గొప్ప నాయకుడని అభివర్ణించారు. ‘‘జార్జిరెడ్డి స్ఫూర్తి, ఐడియాలజీ పవన్ కళ్యాణ్‌ ద్వారా ముందుకు వెళ్తుందని నేను అనుకుంటున్నాను. ఎంత కాకతాలీయం అంటే జార్జిరెడ్డి జెండాలో బిగించిన పిడికిలి గుర్తు ఉంది. అదే జనసేన జెండాలో కనిపిస్తుంది’’ అని నాగబాబు వెల్లడించారు.
‘జార్జిరెడ్డి’ అసలు సిసలు బయోపిక్: నాగబాబు
X
 
Telugu News App ఏపీ, తెలంగాణకు సంబంధించిన లేటెస్ట్ అప్‌డేట్స్‌, జాతీయ, అంతర్జాతీయ, ఎడ్యుకేషన్, బిజినెస్, సినిమా, ఆధ్యాత్మికం, స్పోర్ట్స్, వైరల్ కథనాల కోసం తెలుగు సమయం యాప్‌ను డౌన్‌లోడ్ చేసుకోండి.